Πρόταση κανονισμου του Ευρωπαϊκου Κοινοβουλιου και του Συμβουλιου περί τροποποιήσεως του Κανονισμου (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου, της 4ης Απριλίου 2001, περί κατανομής μεταξύ των κρατών μελών των αδειών τις οποίες λαμβάνουν βάσει της συμφωνίας μεταξύ της Ευρωπαϊκής Κοινότητας και της Ρουμανίας και περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

A. Γενική ιστορική αναδρομή

(1) Το Συμβούλιο εξουσιοδότησε στις 7 Δεκεμβρίου 1995 την Επιτροπή να διαπραγματευθεί τη σύναψη μιας ή περισσοτέρων συμφωνιών οδικής διαμετακόμισης μεταφορές εμπορευμάτων με την Ουγγαρία, τη Ρουμανία και τη Βουλγαρία, με σκοπό την επίλυση του προβλήματος στις σχέσεις των οδικών εμπορευματικών μεταφορών μεταξύ της Ελλάδας και των άλλων κρατών μελών, ιδίως μέσω της αμοιβαίας ανταλλαγής αδειών εκτέλεσης οδικών μεταφορών.

(2) Οι αποφάσεις για τη σύναψη των συμφωνιών με την Ουγγαρία και τη Βουλγαρία εγκρίθηκαν από το Συμβούλιο στις 19 Μαρτίου 2001. Έχουν επίσης υποβληθεί οι προτάσεις έκδοσης των αποφάσεων του Συμβουλίου σχετικά με την υπογραφή και τη σύναψη της συμφωνίας μεταξύ της Ευρωπαϊκής Κοινότητας και της Ρουμανίας με την οποία θεσπίζονται ορισμένοι όροι για τις οδικές εμπορευματικές μεταφορές και την προώθηση των συνδυασμένων μεταφορών [1]. Με τη σύναψη της τελευταίας των τριών αυτών συμφωνιών, η Κοινότητα θα έχει πετύχει τον αρχικό διαπραγματευτικό στόχο της διευκόλυνσης των οδικών εμπορευματικών μεταφορών μεταξύ της Ελλάδας και των άλλων κρατών μελών, μέσω του άρτιου διαδρόμου ο οποίος συμπεριλαμβάνει τη Βουλγαρία, τη Ρουμανία και την Ουγγαρία.

[1] COM (2001) 45 τελικό

(3) Βάσει των όρων της συμφωνίας αυτής με τη Ρουμανία η Κοινότητα θα λαμβάνει ετησίως 14.000 άδειες από τη Ρουμανία οι οποίες θα κατανέμονται μεταξύ των κρατών μελών βάσει κανονισμού. Σκοπός της πρότασης αυτής είναι η κατανομή των εν λόγω αδειών με την τροποποίηση του κανονισμού (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου, της 4ης Απριλίου 2001, περί κατανομής μεταξύ των κρατών μελών των αδειών τις οποίες λαμβάνουν βάσει των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών [2].

[2] ΕΕ αριθ. L 108, 18.4.2001, σ.1

(4) Σύμφωνα με τις ρυθμίσεις των συμφωνιών αυτών με τη Βουλγαρία και την Ουγγαρία, η Κοινότητα λαμβάνει ετησίως 13.000 και 12.500 άδειες, αντιστοίχως.

B. Επιλογή της μεθοδολογίας κατανομής των αδειών

(5) Τα στατιστικά δεδομένα σε συνάρτηση με τον εν λόγω άρτιο διάδρομο ο οποίος συμπεριλαμβάνει τη Βουλγαρία, τη Ρουμανία και την Ουγγαρία, είχαν χρησιμοποιηθεί από την Επιτροπή για την κατανομή των αδειών που περιήλθαν βάσει των ήδη συνημμένων συμφωνιών με τη Βουλγαρία και την Ουγγαρία. Εκείνο που ενδείκνυται είναι να χρησιμοποιηθεί η ίδια στατιστική βάση (βλ. στον πίνακα 1) για την κατανομή των εν λόγω αδειών που λαμβάνονται από την Ρουμανία, καθώς οι στατιστικές αυτές αντικατοπτρίζουν ήδη τον αριθμό των διαμετακομιστικών διελεύσεων που εκτελούνται από φορτηγά οχήματα εμπορευματικών μεταφορών ταξινομημένα στο εκάστοτε διαφορετικό κράτος μέλος μέσω αυτού του άρτιου διαδρόμου, με άλλα λόγια δηλαδή συμπεριλαμβανομένης και της Ρουμανίας.

(6) Στον πίνακα 1 αντικατοπτρίζεται ο αριθμός των διαμετακομιστικών διελεύσεων μέσω της Ουγγαρίας (χρήση του άρτιου διαδρόμου οδικών διαδρομών με αφετηρία την Ελλάδα από οχήματα δηλωμένα στα κράτη μέλη κατά τα πρώτα τρία τρίμηνα του 1998:

Πίνακας 1

>ΘΕΣΗ ΠIΝΑΚΑ>

(7) Το συμπέρασμα που είναι δυνατό να αντληθεί από τον παραπάνω πίνακα είναι ότι, μεταξύ των οχημάτων που είναι ταξινομημένα σε ένα συγκεκριμένο κράτος μέλος, ποσοστό σχεδόν 99% των ταξιδιών που αρχίζουν στην Ελλάδα και διέρχονται μέσω της Ουγγαρίας εκτελούνται από φορτηγά οχήματα ταξινομημένα στην Ελλάδα. Για τέσσερα άλλα κράτη μέλη, δεν καταγράφεται καμία περίπτωση εκτέλεσης τέτοιων ταξιδιών. Για να προαχθεί ο ρυθμός ανάπτυξης των μεταφορικών εργασιών οι οποίες διεκπεραιώνονται από οχήματα ταξινομημένα στα άλλα κράτη μέλη, είχε σχετικά αποφασιστεί ότι:

- σε κάθε κράτος μέλος θα παραχωρούνται 100 άδειες "κατ'αποκοπή" (δηλαδή ποσοστό μικρότερο από το 1% των συνολικών διαθέσιμων αδειών), και

- ότι οι εναπομένουσες άδειες θα κατανέμονται μεταξύ των κρατών μελών, κατ'αναλογία προς τον αριθμό των διαμετακομιστικών ταξιδιών, σύμφωνα με τα στοιχεία που παρατίθενται στον παραπάνω πίνακα 1.

(8) Ο αριθμός των αδειών που θα χορηγούνται ετησίως σε κάθε κράτος μέλος, με βάση τον κανόνα που περιγράφεται στην παράγραφο 6, περιλαμβάνεται στον παρακάτω πίνακα 2 (ο αριθμός των αδειών που χορηγούνται σε σχέση με τη Βουλγαρία και την Ουγγαρία αντιγράφεται από τα στοιχεία του κανονισμού (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου):

Πίνακας 2

>ΘΕΣΗ ΠIΝΑΚΑ>

(9) Ο συνολικός αριθμός των αδειών που θα παραχωρούνται ετησίως σε κάθε κράτος μέλος διαμορφώνεται κατά συνέπεια ως εξής:

Πίνακας 3

>ΘΕΣΗ ΠIΝΑΚΑ>

2001/0138 (COD)

Πρόταση κανονισμου του Ευρωπαϊκου Κοινοβουλιου και του συμβουλιου περί τροποποιήσεως του Κανονισμού (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου, της 4ης Απριλίου 2001, περί κατανομής μεταξύ των κρατών μελών των αδειών τις οποίες λαμβάνουν βάσει της συμφωνίας μεταξύ της Ευρωπαϊκής Κοινότητας και της Ρουμανίας και περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71,

την πρόταση της Επιτροπής [3],

[3] ΕΕ αριθ. C , , σ. .

τη γνώμη της Οικονομικής και Κοινωνικής Επιτροπής [4],

[4] ΕΕ αριθ. C , , σ. .

τη γνώμη της Επιτροπής των Περιφερειών [5],

[5] ΕΕ αριθ. C , , σ. .

Ενεργώντας σύμφωνα με τη διαδικασία που ορίζει το άρθρο 251 της Συνθήκης [6],

[6] ΕΕ αριθ. C , , σ. .

Εκτιμώντας τα εξής:

(1) Με βάση την απόφαση ............ του Συμβουλίου [7], η Ευρωπαϊκή Κοινότητα συνήψε συμφωνία με τη Ρουμανία περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών.

[7] ΕΕ αριθ. C ...

(2) Η συμφωνία αυτή προβλέπει ότι η Κοινότητα λαμβάνει άδειες οδικής διαμετακόμισης από τη Ρουμανία, ακριβώς όπως ισχύει και για τις σχεδόν ταυτόσημες συμφωνίες που έχουν ήδη συναφθεί με τη Βουλγαρία και την Ουγγαρία.

(3) Για λόγους συνοχής, είναι αναγκαίο οι κανόνες που διέπουν την κατανομή, διαχείριση και χορήγηση των αδειών αυτών να είναι ταυτόσημοι με τους κανόνες εκείνους οι οποίοι έχουν ήδη θεσπισθεί για την κατανομή των αδειών οι οποίες λαμβάνονται βάσει των ρυθμίσεων των συμφωνιών με τη Βουλγαρία και την Ουγγαρία.

(4) Ο κανονισμός (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου [8] πρέπει, ως εκ τούτου, να τροποποιηθεί αναλόγως.

[8] Κανονισμός (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου της 4ης Απριλίου 2001 περί κατανομής μεταξύ των κρατών μελών των αδειών τις οποίες λαμβάνουν βάσει της συμφωνίας μεταξύ της Ευρωπαϊκής Κοινότητας και της Ρουμανίας και περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών (ΕΕ L 108, 18.4.2001, σ.1).

(5) Η έναρξη ισχύος του εν λόγω κανονισμού είναι αναγκαία για κατεπείγοντες λόγους,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 685/2001 του Ευρωπαϊκού Κοινοβουλίου και του Συμβουλίου τροποποιείται με τον παρόντα κανονισμό ως εξής:

1. Το άρθρο 1 αντικαθίσταται από το εξής κείμενο:

"Άρθρο 1

Ο παρών κανονισμός καθορίζει τους κανόνες κατανομής στα κράτη μέλη των αδειών που λαμβάνει η Κοινότητα βάσει του άρθρου 6 παράγραφος 2 των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας, μεταξύ της Ευρωπαϊκής Κοινότητας και της Δημοκρατίας της Ουγγαρίας και μεταξύ της Ευρωπαϊκής Κοινότητας και της Ρουμανίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών (καλούμενες στο εξής "οι συμφωνίες")."

2. Το παράρτημα αντικαθίσταται ως εξής:

>ΘΕΣΗ ΠIΝΑΚΑ>

Άρθρο 2

Ο παρών κανονισμός τίθεται σε ισχύ την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Έγινε στις Βρυξέλλες,

Για το Ευρωπαϊκό Κοινοβούλιο Για το Συμβούλιο

H Πρόεδρος Ο Πρόεδρος